Пажаніўшыся, маладыя руплівыя гаспадары пабудавалі свой дом, абзавяліся жывёлай – каровамі, цяляткамі… Ганна Уладзіміраўна хадзіла на палявыя работы ў мясцовую гаспадарку. Іосіф Іванавіч спачатку працаваў трактарыстам, потым добрасумленнага, адказнага работніка назначылі брыгадзірам паляводчай брыгады. Атрымліваў добрую зарплату, сям’я, у якой падрасталі пяцёра дзетак, жыла ў дастатку. За працоўныя дасягненні быў узнагароджаны ордэнам Працоўнага Чырвонага Сцяга.